open-index/open-wikipedia-markdown huggingface dataset:
Wu Cheng’en

**Wu Cheng'en** (kinesisk: 吴承恩, pinyin: *Wú Chéng'ēn*, Wade-Giles: *Wu Ch'êng-ên*, født ca. 1500 i Lianshui nær Huai'an i provinsen Jiangsu i Kina, død 1582, stilnavn *Ruzhong* (汝忠) var en kinesisk forfatter under Ming-dynastiet. Han studerte ved akademiet i Nanjing. 

Hans hovedverk er *[[Reisen mot Vest]]*, en dannelsesreise. Verket er regnet som en av de fire store romanene i klassisk kinesisk litteratur.

## Liv og virke
Wu ble født i Lianshui og flyttet siden til Huaian ikke langt unna.   Wus far, Wu Rui, var svært begavet men kunne ikke ta høyere studier på grunn av familiens svake økonomiske situasjon. Han virket som kunstner. Men hans interesse for boklige sysler smittet over på sønnen, som beskjeftiget seg med klassisk litteratur, folkeeventyr og anekdoter.  

Wu Cheng'en gikk opp til den kinesiske keiserlige eksamen flere ganger i håp om en karriere som mandarin, men bestod dem ikke. Først i moden alder kom han inn på det keiserlige universitet i Nanjing. Dermed ble han likevel embedsmann, og ble blant annet postert til Beijing og til fylket Changxing. Men han trivdes ikke med arbeidet, og sa derfor opp. Resten av livet egnet han til forfatterskap i hjembyen.  

Han ble en dyktig forfatter både av poesi og prosa. Han forble imidlertid fattig, og fikk heller ingen barn som levde opp. Han var lite tilfreds med tidens politiske klima og korrupsjon, og levde som eneboer.

## Referanser


## Litteratur
*Zhou Xianshen: "Wu Cheng'en". *[[Encyclopedia of China]]*, 1st ed.
FTU

**FTU** er en måleenhet som har vært brukt i norske forskrifter som mål på turbiditet, klarheten i vann, lysets gjennomtrenging i vann, spredning av partikler i vann. Jo høyere FTU, desto mer grøtete og farget vann. FTU er en forkortelse av «Formazin Turbidity Unit» og viser til en av flere mulige metoder ved bruk av nefelometer. Ved en turbiditet på 1 FTU skal man kunne se at vannet virker uklart.

Statens forurensningstilsyns vanntypespesifikke grenseverdier knytter FTU-verdier til tilstandsklasser:
* FTU  5 gir tilstandsklasse «Meget dårlig».

I nyere vurderinger bli siktedyp benyttet.

## Referanser
Jabba the Hutt

**Jabba the Hutt** er en oppdiktet rollefigur som opptrer som gangsterboss på planeten Tatooine i *[[Star Wars]]*, en serie amerikanske eventyrfilmer der handlingen foregår «for lenge siden i en galakse langt, langt borte». Jabba blir nevnt ved navn i den første filmen fra 1977, men vises som et stort, monsterliknende romvesen med deigformet ansikt, bred munn, sløve øyne, korte armer og sneglekropp i *[[Star Wars Episode VI: Jediridderen vender tilbake]]* i 1983. 

I «stjernesagaen» er Jabba den gangsteren som romskipskapteinen og fraktmannen Han Solo  skylder penger, fordi Solo droppet smuglergodset til Jabba da han så en «stjernecruser», et av romskipene til det onde Imperiet. I *[[Star Wars Episode IV: Et nytt håp]]* (1977)  får Solo sin siste mulighet til å betale tilbake pengene han skylder. Jediridderen Obi-Wan Kenobi og romhelten Luke Skywalker er på vei til planeten Alderaan, og Solo og medhjelperen Chewbacca, en gorillaliknende «wookiee»,  påtar seg oppdraget med å frakte dem for å tjene penger. Før Solo drar, advarer Jabba om at det vil bli utlovet dusør på ham om han ikke betaler gjelden raskt. Uheldigvis har Alderaan blitt ødelagt av krigsplaneten Dødsstjernen, og Solo får ikke til å betale gjelden. 

I *[[Star Wars Episode V: Imperiet slår tilbake]]* (1980) utlover Jabba en stor dusør til den som kan bringe Han Solo til han i live. Jabba skjønner at Solo aldri vil betale tilbake det han skylder. Dusørjegeren Boba Fett får hjelp av Imperiet til å fange Han Solo, og han blir frosset ned i karbonitt og fraktet til Jabbas palass på Tatooine. 

I *Star Wars Episode VI: Jediridderen vender tilbake* (1983) blir Han Solo befridd av prinsesse Leia Organa, Luke Skywalker og Lando Calrissian. De blir oppdaget og kastet ned til monsteret Rancor. Jabba tar Leia til fange, men Luke klarer å drepe Rancoren. Jabba planlegger å kaste fangene til den kjøttetende planten Sarlacc, men fangene kommer seg fri, og Jabba blir kvalt av Leia med kjettingen hun er fanget i. Palasset hans blir sprengt, og Luke Skywalker, Leia Organa, Han Solo, Lando Calrissian, Chewbacca og robotene R2-D2 og C-3PO klarer å flykte.

## Se også
* Hutt (Star Wars)

## Eksterne lenker
*
Sutra

**Sutra** (sanskrit; pali: *sutta*) er navn på en særlig type litteratur med hjemstavn i India, hvis hensikt er å uttrykke i en språklig så kortfattet form som mulig (i språklig ytterst sammentrengte regler, *sutra*, egentlig «tråd») gi forskrifter og utgjøre lærebøker om emner som i større eller mindre grad stod i sammenheng med veda og forskjellige retninger innen vedastudiet. 

Sutralitteraturen utgikk primært fra Brahmana. De spesifikt rituelle sutraer, Kalpasutra i utvidet forstand, inndeles i Shrautasutra med
anvisninger vedrørende de offentlige offerseremoniene (hvordan offerilden skulle anlegges, de større ofrene som dyre- og somaofrene samt tidsbestemte ofre til månen og til årstidene); samt Grhyasutra, som meddelte regler om de huslige offer og seremonier. 

Til Kalpasutra regnes iblant de såkalte Shulvasutra, som inneholder detaljerte anvisninger for oppmåling og anlegg av offeralteret i forening med de hertil nødvendige geometriske og astronomiske forhold. Sidestilte med Kalpasutra er Dharmasutra, som inneholder lignende
regler vedrørende den indiske sedvaneretten, og som har blitt opphav til de senere i metrisk form avfattede Dharmashastra (Manavadharmashastra). 

Sutraformen for indiske rent pedagogiske verk levde videre opp gjennom tidene og ble benyttet også for rent verdslige lærebøker. Det grammatiske studium stod opprinnelig i tett samband med vedastudiet, og i så måte er Paninis storartede grammatiske arbeide («vyakarana»), som danner sluttpunkt i den grammatiske tradisjon som opprinnelig var tilknyttet sutralitteraturen. Her har sutraformen nådd sitt høydepunkt hva gjelder korthet, uttrykt i en type betegnelser som kan sammenlignes med matematiske formler. Sutraformen ble også benyttet for poesi, filosofi og tekniske vitenskaper, til og med for en litteraturgren som behandlet *[[ars amandi]]* og heter Kama Sutra.

I den buddhistiske litteratur fortsatte man å benytte den videreutvikling fra sutraene som heter *sutta* (eller *suttanta*, «trådende»): Dette begrepet benyttes om den andre store hovedavdelningen av den buddhistiske Palikanonen (Tipitaka), Sutta pitaka, med Buddhas taler og prekener.
Queijo São Jorge

**Queijo São Jorge** (portugisisk) eller **São Jorge ost** er en tørr ost fra øyen São jorge i den portugisiske øygruppen Asorene. Queijo de São jorge lages av kumelk og har gul farge.

## Eksterne lenker
* Queijo de São Jorge
Fedrelandsforbundet

**Det allukrainske fedrelandsforbundet** (Всеукраїнське об'єднання **Батьківщина**) er et ukrainsk politisk parti. Det er ledende partiet i den ukrainske valgalliansen Julija Tymosjenkos blokk. Partiets leder er Julia Tymosjenko.

Fedrelandsforbundet er observatør i Det europeiske folkepartiet.

## Referanser


## Eksterne lenker
* 
*
Julija Tymosjenkos blokk

**Julia Tymosjenkos blokk** (ukrainsk: Блок Юлії Тимошенко, БЮТ; *Blok Yuliyi Tymoshenko, BYuT*) er betegnelsen på en politisk allianse i Ukraina, ledet av Julija Tymosjenko. I Verkhovna Rada (parlamentet i Ukraina) er blokken en partifraksjon ledet av Ivan Kyrylenko. Koalisjonen ble etablert før det ukrainske parlamentsvalget 2002 og anser seg ideologisk å tilhøre liberalkonservatismen. Partifargen er mørkerød, og logoen er et hjerte. Den 16. november 2010 ble denne fraksjonen offisielt omdøpt til «Bloc Yulia Tymoshenko-Batkivschyna».

Alliansen støttet Viktor Jusjtsjenko før presidentvalget 2004, og spilte en aktiv rolle i den etterfølgende oransjerevolusjonen.

Under parlamentsvalget 2007 besto blokken av følgende tre partier:
* Det all-ukrainske Fedrelandsforbundet
* Ukrainas sosialdemokratiske parti
* Partiet Reform og orden

Fraksjonen har ingen klar og entydig ideologi, lik de fleste ukrainske partier; imidlertid er den pro-europeisk
og har liberalistiske, nasjonalistiske og sosialdemokratiske synspunkter, og har et positivt syn på privatisering.
Dog har en del politiske analytikere beskrevet partiets ideologi som populisme.

## Referanser


## Eksterne lenker
* 
* Yulia Tymoshenko, offisielt og personlig nettsted for Julija Tymosjenko
99.9 Radio Norwich

:*For den fiktive kanalen [[Alan Partridge]] var radiovert på, se [[Radio Norwich]].*

**99.9 Radio Norwich** er en britisk radiostasjon i Norwich i Norfolk. 

Radiostasjonen er en del av Tindle Radio Group, eierne av nabokanalene North Norfolk Radio og «The Beach». Stasjonen var kjent som *Crown FM* i den 28-dagers prøvesendingen som de hadde krav på i henhold til restricted service licence (RSL).  

## Historie
*Crown FM* kringkastet for første gang 3. juli 1999 i denne prøvetiden (RSL) på 107,3 MHz FM via en radiomast på Mousehold Heath. Radiokanalen fikk også 28-dagers prøvesendingopp mot jul 1999, 2000 og 2001, og fra 26. april til 23. mai 2003. 
 
Ofcom, regulerings- og konkurransemyndigheten i Storbritannia, kunngjorde den 8. desember 2004 en langvarig radiolisens for Norwich og områdene rundt. Da søkefristen var utgått, var det fem søkere: Lite FM Norwich (fra Forward Media Ltd), Norwich 99.9 FM (fra Wireless Group), NRG fm (fra Archant Regional) og Today FM (fra UKRD Group). 9. juni 2005 kunngjorde Ofcom at Crown FM hadde vunnet lisensen for en tolvårsperiode.

Stasjonen begynte prøvesendinger den 31. mai 2006 i fire uker fra en sender ved  landsbyen Stoke Holy Cross ved Poringland i Norfolk. 29. juni 2006 åpnet kanalen under navnet *99.9 Radio Norwich* med slagordet *The New Number For Norwich*.

Tom Kay åpnet offisielt 99.9 Radio Norwich klokken 08.30 med sangen «Good Times», sunget av bandet Chic i 1979.

## Referanser


## Eksterne lenker
* 999radionorwich.com – Offisiell hjemmeside
Nettolønnsordningen

**Nettolønnsordningen** er en støtteordning (subsidie) til norske rederier og sjøfolk hvor fartøyene registrert i Norsk Ordinært Skipsregister (NOR). Staten refunderer beløpet sjøfolkene betaler i skatt. Rederiene betaler i virkeligheten bare nettolønnen. Støtteordningen for norske sjøfolkene har blitt endret et tjuetall ganger siden 1996.

## Se også

* NOU 2006: 4, Rederiskatteutvalget

## Referanser
Gaetano Scirea

**Gaetano Scirea** (født 25. mai 1953 i Cernusco sul Naviglio, død 3. september 1989 i Skierniewice) var en italiensk fotballspiller. Han startet sin karriere i Atalanta BC, og spilte deretter 14 år i Juventus, fra 1974-1988. Han var også en legende på det italienske landslaget, der han spilte i mer enn et tiår og var med på å vinne VM i 1982.

Scirea regnes av flere som tidenes beste forsvarsspiller. Scirea døde i Polen i en bilulykke i 1989, mens han var der på speideroppdrag for Juventus.

## Referanser


## Eksterne lenker
*
Plantelegemiddel

**Plantelegemiddel** eller **plantebasert legemiddel** er et legemiddel definert i direktiv 2004/24/EC for å sikre en harmonisering av reglene for denne produktkategorien i hele EU-området. Ved å etablere faste, internasjonale regler og prosedyrer for godkjennelse, får brukere, leger, apotek, industrien, andre produsenter og myndigheter ett, forenklet regelverk å forholde seg til. 

Tidligere har legemidler basert på planter vært underlagt nasjonale regler som har vært svært forskjellige fra land til land. De nye reglene er utformet for å gi forbrukerne trygge, plantebaserte legemidler og sikre at godkjente legemidler basert på planter er underlagt de samme reglene i alle land innenfor hele EU-området. På samme måte som andre, europeiske direktiver vedrørende legemidler er det antatt at gjennomføringen av dette direktivet vil få konsekvenser for regelverk og markedstilgang blant annet i USA og Japan.

HMPC (Committee on Herbal Medicinal Products) er en av fire komitéer underlagt Det europeiske legemiddelbyrået (EMEA). Komitéen utarbeider monografier og lister som vil gjelde hele EU-området. Blant annet er monografier fra den europeiske farmakopéen innarbeidet. Komitéen regner med at dokumentasjon med om lag 300 planter fra Europa, India og Kina vil dekke de fleste produktene som er aktuelle (flere tusen), men at flere urter/droger og kombinasjoner vil komme til etter hvert. 

## Norske forhold
Plantelegemidler med dokumentert medisinsk effekt omfattes av den ordinære legemiddellovgivningen med krav om forhåndsgodkjenning, tilvirkningstillatelse, importtillatelse, grossisttillatelse samt reklamebestemmelser og med detaljsalg fra apotek.

Plantebaserte produkter som ikke blir klassifisert som legemidler etter det nye direktivet og etter den nye, EU-tilpassede legemiddelloven, vil fortsatt være å betrakte som naturmidler og være forvaltningsmessig tillagt Mattilsynet.

## Referanser
Queijo de Nisa

**Queijo de Nisa** (portugisisk) eller **Nisa ost** er en tørr ost fra byen Nisa i regionen Alentejo i Portugal. Queijo de Nisa lages av fåremelk og har hvit og gul farge.
Fylkesvei 1280

**Fylkesvei 1280** går mellom Olberg og Sandstangen i Indre Østfold kommune.

Frem til 2019 hadde veien betegnelsen fylkesvei 765 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Lyana Armstrong-Emery

**Lyana Armstrong-Emery** er en tidligere politiker fra Gibraltar. Armstrong-Emery var leder for det i dag nedlagte partiet Gibraltar Reform Party, et sentrum-venstre-orientert og pro-økologisk parti med sterke bånd til Green Party of England and Wales. Da partiet hennes ikke hadde noen mandater i det gibraltarske parlamentet hadde hun heller ikke status som offisielt medlem av opposisjonen.

Lyana Armstrong-Emery og Gibraltar Reform Party var sterke tilhengere av gibraltarsk representasjon i det britiske parlamentet og i Europaparlamentet. Andre fanesaker for Gibraltar Reform Party var proporsjonal representasjon, antisexisme, rettferdig behandling av seksuelle minoriteter, bedre rettigheter for personer som ikke er residenter i EU og en radikal omstrukturering av skattesystemet. Under valget til Europaparlamentet i 2004 klarte Armstrong-Emery å sikre en plass på lista for valgkretsen Sør-England og Gibraltar. Hun var den eneste gibraltarske kandidaten. Dette hjalp Green Party til en tredjeplass i valget i Gibraltar.

Armstrong-Emery er i dag ikke lenger partipolitiker. I stedet er hun koordinater for Friends of the Earth på Gibraltar, en stilling hun har besittet siden november 2005. Dette er en lokal del av en stor internasjonal sammenslutning av pressgrupper som kjemper mot miljøødeleggelser. Denne er etablert i over 70 land og har angivelig flere millioner medlemmer.

## Referanser
Laserskanning

**Laserscanning** (**3D-skanning**) er metoder for å analysere objekter eller omgivelser for å samle opp data om form og sekundært farge. Den vanligste metoden er bruk av laser, men også andre metoder brukes avhengig av typen objekt. 

De dataene som samles inn kan brukes til å konstruere digitale, tredimensjonelle modeller. Slike modeller brukes blant annet av underholdningsindustrien i produksjonen av filmer og videospill, mens dataene kan brukes til kontroll av produksjonstoleranser og hvorvidt objekter har blitt utsatt for sterkere krefter enn de er dimensjonert for. Den anvendes også av mange ulike fagområder, alt fra den profesjonelle oppmålingsingeniør, sivilingeniører, rørdesignere, tekniske tegnere, arkitekter, byggeledere, politiet, museer, arkeologiske utgravinger, til prototypeutvikling.

## Se også
* Skanner, optisk avlesermaskin som for eksempel digitaliserer fysiske bilder
Gibraltar Reform Party

**Gibraltar Reform Party** var et politisk parti i Gibraltar. Det var et sentrum/venstreorientert parti som beskrev seg selv som en forkjemper for miljøvennlighet og motstander av sosial urettferdighet.

Partiet ble først grunnlagt 21. mars 2000 som **Independent Liberal Forum**. Navnet ble senere endret til Gibraltar Reform Party. Partiets siste leder var Lyana Armstrong-Emery.

Partiets viktigste mål var desentralisering av makt. Partiet støttet en ny status for Gibraltar; ønsket var et Gibraltar som et autonomt territorium integrert i et desentralisert, føderalt Storbritannia. Gibraltar Reform Party var også tilhengere av et lokal parlament i Gibraltar, et gibraltarsk parlamentsmedlem i Underhuset i Storbritannia og et gibraltarsk medlem i Europaparlamentet.

Gibraltar Reform Party knyttet sterke bånd til både Green Party of England and Wales og Mebyon Kernow. Lyana Armstrong-Emery ble stemt fram av partiet til å besitte en plass på felleslista med Green Party før valget til Europaparlamentet. 

Partiet la ned all aktivitet i 2005 etter hverken å ha fått særlig oppslutning i de to valgene det hadde stilt kjandidater til, eller å ha sett noe annet tegn på bred folkelig støtte.

## Eksterne lenker
* 
* ILFs tidligere nettside
Green Party of England and Wales

**Green Party of England and Wales** er et britisk politisk parti. Partiet har eksistert i sin nåværende form siden 1990, men har en historie som går tilbake til 1973. Nåværende leder er Natalie Bennett. Partiet har ett medlem av House of Commons; Caroline Lucas representerer valgdistriktet Brighton Pavilion, den vestlige delen av byen Brighton and Hove.

I begynnelsen omfattet partiet hele Storbritannia under navnet Green Party, men i 1990 splittet partiet seg i tre: Green Party of England and Wales, Green Party in Northern Ireland og Scottish Green Party.

Partiets syv representanter i Europaparlamentet samarbeider med Scottish National Party og Plaid Cymru – Party of Wales, innen gruppa *De grønne/Den europeiske frie alliansen*.

## Referanser


## Eksterne lenker
* 
*
Gambe

En **gambe** eller **viola da gamba** er et strykeinstrument med tverrband, flat bunn og ters- eller kvartstemming som var særlig populært i renessansen og barokken. Gambefamilien er nært beslektet med vihuela, rebec, gitar og lignende instrumenter.

Gambefamilien består av soprangambe, altgambe, tenorgambe og bassgambe.

En **gambist** er en person som spiller gambe. Ettersom instrumentet er gammelt, pleier den klassiske stilen, spesielt barokkstilen, være den ledende sjangeren av musikk for en gambe. For eksempel Kjetil Olai Lundø er en norsk gambist.

## Referanser


## Eksterne lenker
*
Ungdommens kirkemøte

**Ungdommens kirkemøte** (**UKM**) er et rådsorgan i Den norske kirke. Det har som oppgave å gi de unge en kraftigere stemme i kirkedemokratiet.
(UKM) ble første gang avholdt i 1993, og er satt sammen av to ungdomsdelegater fra hver av bispedømmene og en fra hver av de frivillige organisasjonene som driver ungdomsarbeid i Den norske kirke. I tillegg har de medlemmer av Kirkerådet, Samisk Kirkeråd og bispedømmerådene som er under 30 år rett til å møte med samme rettigheter som de øvrige valgte delegatene.

Ungdommens kirkemøte er per i dag ikke et formelt organ, men det jobbes med hvorvidt dette bør formaliseres som en del av ungdomsstrukturen i Den Norske Kirke.
Vigrid: Siste oppgjør

***Vigrid: Siste oppgjør*** er en norsk dokumentarfilm om den høyreekstreme organisasjonen Vigrid. Filmen ble skapt av Anders Eikeland og Tommy Myrbostad, og ble våren 2008 lagt ut på YouTube og SOS Rasismes hjemmesider. Originalopptakene fra intervjuene med Tore Tvedt og Øyvind Heian ble gjort av Daniel Langøen Nilsen.

Filmen fikk stor mediaoppmerksomhet, og inneholdt blant annet tidligere upubliserte klipp av Tore Tvedt og Øyvind Heian. I mai 2008 gikk Heian til sak mot filmskaperne med krav om at filmen blir fjernet fra nettet og krav om oppreisning for ærekrenkelse. Oslo tingrett kom frem til at filmen skulle bli værende på nett da terskelen for forhåndssensur skal være høy i Norge, samtidig som retten anså ytringene i filmen som grovt infamerende og krenkende, og at en del av disse ytringene ikke hadde dekning i fakta. Heian gikk videre med saken, men på grunn av flere rettsrunder der det var uenighet om saken skulle opp i Oslo eller i Romsdal tingrett var det ikke før i mai 2009 at saken ble berammet for Romsdal tingrett i Molde. I september 2009 ble søksmålet imidlertid trukket av Heian. Årsaken var at Heians organisasjon NorgesPatriotene ble lagt ned etter et elendig valgresultat. Myrbostad og Eikeland fjernet derfor filmen fra Internett, noe Eikeland begrunnet med at var «en direkte konsekvens av Øyvind Heians løfte om å legge ned partiet sitt og trekke seg ut av det offentlige søkelys».

Både Øyvind Heian og ungguttene holdt løftene sine. Heian har i ettertid blitt student.

## Referanser


 



## Eksterne lenker
*
«Dédalo»

**«Dédalo»** er brukt som navn på flere skip.

* «Dédalo», spansk moderskip for sjøfly
* «Dédalo», spansk hangarskip
Nordland sykepleierhøgskole

**Nordland sykepleierhøgskole** var en høgskole for sykepleierutdanning. Skolen ble etablert i Bodø i 1920 under navnet NKS sykepleierskole. Skolen er i dag en del av Høgskolen i Bodø: Profesjonsutdanningen, Avdeling for sykepleie og helsefag.

Skolen het NKS sykepleierskole fra 1920, Nordland fylkes sykepleieskole fra 1967 og Nordland sykepleierhøgskole fra oktober 1983 til fusjonen i 1994. Skolen var eid av Norske kvinners sanitetsforening (NKS) fra starten, og ble overtatt av Nordland fylkeskommune 1967. Den ble statlig høgskole fra 1986.

Skolen hadde først lokaler i byens somatiske sykehus. Etter bombingen av Bodø i mai 1940 ble undervisningen holdt bl.a. i Oslo og Trondheim. I 1946 flyttet skolen inn i det såkalte «Barnehjemmet» i Bodø og i midlertidige brakker rundt omkring i byen. I 1953 flyttet skolen inn i lokalene til det nedlagte Bodin Tuberkolosehjem i Rønvika og holdt til der fram til 1973, da skolen fikk sitt nybygg i Leiteveien i Rønvika. I 1994 flyttet utdanningen til nye lokaler på Mørkved.

Nordland sykepleierskole hadde filialer i Narvik, Mo i Rana og på Stokmarknes. I 1994 ble utdanningen i Narvik fusjonert med Høgskolen i Narvik, mens utdanningene i Mo i Rana og Stokmarknes ble beholdt som studiesteder under Høgskolen i Bodø. Fra midten av 1980-tallet ble Statens spesialskole for psykiatrisk sykepleie, som fra 1960 hadde hatt tilhold ved Rønvik sykehus, fusjonert med Nordland sykepleierhøgskole.
 
## Litteratur
* Fygle, Svein. *Fem høgskoler blir til tre høgskolesentra : høgskolevirksomhetens historie i Nordland 1970-1994*. Bodø : Nordlandsforskning, 1995.
Upplanda

**Upplanda** er et tettsted i Tierp kommune i Uppsala län i landskapet Uppland i Sverige. Det ligger ca. én kilometer øst for Örbyhus. I 2010 hadde tettstedet 364 innbyggere.

## Referanser
Tobo

**Tobo** er et tettsted i Tierp kommune i Uppsala län i landskapet Uppland i Sverige. I 2010 hadde tettstedet 607 innbyggere.

Tobo har et fotballlag sammen med Örbyhus som heter Töff. Tobo er et gammel industrisamfunn. I dag finner vi blant annet en pizzeria og en kiosk på stedet. Nøkkelharpisten Eric Sahlström er fra Tobo, og her ligger Eric Sahlström Institutet som holder kurs i nøkkelharpe. 

Tobo ligger langs Ostkustbanan, men mistet ganske tidlig togtrafikken da banen ble flyttet slik at den gikk utenfor Tobo. Siden 1994 har Tobo igjen hatt togtrafikk, etter at Upptåget stopper ved den nye stasjonen like utenfor selve tettstedet.

## Referanser


## Eksterne lenker
* 
* Erik Sahlström Institutet
* ''Lyckad spelmansfest i Tobo'' – artikkel i Arbetarbladet
W. Edwards Deming

**William Edwards Deming** (født 24. oktober 1900 i Sioux City, død 20. desember 1993 i Washington D.C.) var en amerikansk statistiker, professor, forfatter og konsulent. Han var involvert i produktforbedring i amerikansk industri under andre verdenskrig, men er kanskje best kjent for rollen han hadde i oppbygningen av japansk industri i etterkrigstiden. Fra 1950 var han involvert i forbedring av design, produktkvalitet, testing og salgsteknikker i japansk industrivirksomhet, og er kjent for bruken av statistiske metoder til å nå produksjonsmålene.

Deming tok doktorgrad i matematisk fysikk ved Yale University i 1928, og ble senere professor ved New York University. Deming ble introdusert for Walter A. Shewhart i 1927, og ble svært fascinert av Shewharts prinsipper om statistisk prosesskontroll. Shewhart kom til å bli en viktig inspirasjonskilde for Demings senere arbeid.

Et av de viktigste prinsippene i Demings teorier om statistisk prosesskontroll er at en prosess er under «statistisk kontroll» hvis variansen i de målte verdiene er innenfor prosessens «normale» varians. Avvik fra den normale variansen må granskes og analyseres, og det må implementeres mottiltak mot årsaken til avvikene. Målinger må gjøres både i og etter produksjonsprosessen. 

Deming la også mye vekt på ledelse og bedriftledelsers rolle i prosessdesign. Deming introduserte blant annet 14 prinsipper for økt effektivitet. Blant disse var at ledelsen ikke måtte sette tilfeldig valgte mål for produktiviteten, at man måtte bryte ned barrierer mellom avdelinger i bedriften, at man måtte fjerne all former for frykt fra organisasjonen og at alle prosesser måtte forbedres kontinuerlig.

## Referanser
Fylkesvei 1220

**Fylkesvei 1220** går mellom Paulsrud og Velund i Rakkestad kommune.

Frem til 2019 hadde veien betegnelsen fylkesvei 655 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Karlholmsbruk

**Karlholmsbruk** er et svensk tettsted i Tierp kommune i Uppsala län i landskapet Uppland. I 2010 hadde tettstedet  innbyggere. Karlholmsbruk ligger cirka 25 kilometer nord for Tierp.

Karlholmsbruk ligger ved Lövstabukten av Bottenhavet. Tämnarån munner ut ved Karlholmsbruk. Stedet deles iblant inn i *Nöttö* (den vestlige delen av bebyggelsen), *Karlholm* (Bruket) samt *Snatrabodarna* (den østlige delen av bebyggelsen). Karlholmsbruk forbindes ofte med Karlit AB som blant annet produserer trefiberplater. Her ligger også Huhtamaki Sweden AB, som produserer næringsmiddelemballasje.

Innbyggerne i Karlholmsbruk pendler ofte til arbeidsplasser i Tierp og Gävle. Riksväg 76 passerer Karlholmsbruk og leder til Östhammar og Gävle.

Karlholmsbruk har et godt bevart bruksmiljø. I årene 1735 &ndash; 1931 var det masovn og smie her. Treindustrien ble grunnlagt i 1910. Bruket ble anlagt av Charles de Geer, og var inntil 1917 fideikommiss under Leufsta Bruk. I 1880 ble det oppført en lancashiresmie, som ble restaurert i 1973.

## Stedsnavnet
Navnet kommer fra brukets grunnlegger, *[[Charles de Geer]]*, som grunnla bruket på 1720-tallet.

## Referanser


## Litteratur
* Dahlgren, E. W.; *Huru Carlholms bruk kom till*, i *Med hammare och fackla 4*, 1932, side 172-195
* Godeau, Joel; *Baronernas Leufsta – om brukslivet i norra Uppand på baronernas tid*, 2 oppl., 1966, (410 sider) (omhandler også Karlholmsbruk)
* Johansson, Johan-Olov; *Det gamla järnbruket*, 1948, (161 sider)
* Molin, Harry; *Karlholms bruks bok – en krönika kring ett upplandsbruk, 1950, (335 sider)
* Nordström, Alf; *Uppland'', AWE-GEBERS 1983, ISBN 91-20-06266-4
Tarangire nasjonalpark

**Tarangire nasjonalpark** er en nasjonalpark i Tanzania. Den ligger sør for Manyara-sjøen og dekker ca. 2850 kvadratkilometer. Den er oppkalt etter Tarangire-elven som renner gjennom parken.

Parken er kjent for det store antallet av elefanter, baobabtrær og treklatrende afrikanske pyton.

## Eksterne lenker
*
Söderfors

**Söderfors** er et tettsted i Tierp kommune i Uppsala län i landskapene Uppland og Södermanland i Sverige. Söderfors ligger cirka femten kilometer vest for Tierp ved Dalälven. I 2010 hadde tettstedet  innbyggere.

## Referanser
Hargshamn

**Hargshamn** er et tettsted i Östhammar kommune i Uppsala län i landskapet Uppland i Sverige. I 2010 hadde tettstedet 312 innbyggere.

Tettstedet består hovedsakelig av eldre villabebyggelse utenfor havnen, som har vært i drift fra 1600-tallet. Havnen var da eksporthavn for stangjern fra Hargs bruk. Helt frem til nedleggelsen av Dannemora gruve i 1992 var jernmalm det viktigste produktet.

## Service og industri
Den viktigste virksomheten er Jaco Fabriks AB med over 50 ansatte, som produserer stillaser, transformatorstasjoner, systemløsninger for mobiltelefoni og trådløst bredbånd, signal- og sikkerhetsanlegg for togdrift med mer. Hargshamn har opplevd nedleggelse av viktige servicetilbud de siste årene. Skolen ble lagt ned i 2005. Landhandelen med post og bensinstasjon ble nedlagt i 2007. 

Hargshamn har internasjonal havn med 8,5 meters dybde som hovedsakelig brukes til bulktransport, for det meste drivstoff. Fra havnen går det jernbane og bilveg for videretransport.

## Referanser
Österbybruk

**Österbybruk** er et tettsted i Östhammar kommune i Uppsala län i landskapet Uppland i Sverige. I 2010 hadde tettstedet  innbyggere.

Tidligere gikk den smalsporede Dannemora-Hargs Järnväg gjennom Österbybruk. Persontrafikken ved Österbybruks jernbanestasjon opphørte omkring 1960. Banen ble utbygd til normalspor på 1970-tallet, og brukes i dag til godstrafikk til og fra havnen i Hargshamn. 

På 1400-tallet tilhørte Österby gård Örbyhus, som var eid av Vasa-ætten. Gustav Vasa anla ved hjelp av tyske eksperter et jernverk her. På 1600-tallet kom Österby sammen med Lövsta og Gimo i Louis De Geers eie. Under ledelse av de Geers ble Österby utviklet til å bli Sveriges nest største jernverk. I 1927 ble jernverket overtatt av Fagersta Bruk, og det ble nedlagt i 1983.

Hvert år i juni blir det arrangert et nøkkelharpestevne i parken til Österbybruks herregård. 

## Referanser
Kinas Grand Prix 2007

**Kinas Grand Prix 2007** var et Formel 1-løp arrangert 5. oktober – 7. oktober 2007 på Shanghai International Circuit i Shanghai, Kina. Det var det sekstende løpet i Formel 1-sesongen 2007.

## Rapport
Løpet, som skiftet mellom vått og tørt føre, ble vunnet av Kimi Räikkönen, som dermed tok seier nummer 200 i Formel 1 for Ferrari]]. Fernando Alonso ble nummer to, mens Felipe Massa ble nummer tre, og tok Ferraris 600. pallplassering. VM-lederen Lewis Hamilton gjorde det vanskelig for seg selv ved å kjøre av banen på vei inn i depotet, og skapte dermed ny spenning i verdensmesterskapet. Den unge briten hadde slitt ut dekkene fullstendig og i ettertid virker det merkelig at ikke McLaren tok ham inn tidligere.

Sebastian Vettel sikret seg en overraskende fjerdeplass på en god dag for Toro Rosso. Jenson Button i Honda sikret femteplassen og på sjette kom den andre Toro Rosso-bilen med Vitantonio Liuzzi. Nick Heidfeld i BMW sikret seg sjuendeplassen og David Coulthard som startet på femte måtte nøye seg med den siste poengplassen i sin Red Bull.

## Klassifisering
### Kvalifisering

**Noter til tabellen:**
# Sebastian Vettel fikk en straff på fem plasser for å ha hindret en annen fører.

### Løpet

**Noter til tabellen:**
# Dette var det siste løpet i Formel 1 for Alexander Wurz.

## Eksterne lenker
*
Vestfold sykepleierhøgskole

**Vestfold sykepleierhøgskole** var en høgskole for sykepleierutdanning, etablert i
Tønsberg i 1919 under navnet Tønsberg og omegn krets av Røde Kors elevskole. Skolen ble i 1994 fusjonert inn i Høgskolen i Vestfold.

Skolen ble overtatt av Vestfold fylke i 1948, og fikk da navnet Tønsberg Røde Kors Sykepleieskole. I 1983 ble skolen overtatt av staten, oppgradert til høgskole og fikk navnet Vestfold Sykepleiehøgskole. 

Skolen fikk i 1978 lokaler i eget bygg ved sykehuset i Tønsberg, og flyttet til Bakkenteigen i Borre i 1999.
Panserkampmerket for Luftwaffe

**Panserkampmerket for Luftwaffe** (*Panzerkampfabzeichen der Luftwaffe*) er en tysk militær utmerkelse.

## Historie
Merket ble introdusert av Riksmarskalk Hermann Göring 3. november 1944, etter modell av Panserkampmerket for Heer. På grunn av at merket ble lansert så sent i andre verdenskrig, er disse relativt sjeldne. Merket var til stridsvogn-troppene i Luftwaffes feltdivisjon i det tredje rike. Tidligere fikk disse Panserkampmerket for Heer.

## Design
Merket kom i to utgaver:

* **Type 1** består av en oval stående sølvfarget ekekrans med en ørn øverst med vingene utspredd og siden til, med et hakekors i klørne. Nederst er en sort stridsvogn som kjører igjennom ekekransen. Denne ble gitt til kommandører, skyttere, sjåfører, radioperatører, reparasjons-personell, og medisinsk personell som var knyttet til disse.
* **Type 2** var likt til Type 1, bortsett fra at ekekransen var sort. Denne ble gitt til panserskyttere, pansrede rekognoserings-enheter og medisinsk personell som var knyttet til disse.

## Nye klasser
10. november 1944 ble det introdusert 4 nye klasser, for 25, 50, 75, & 100 oppdrag. Disse er ekstremt sjeldne og trolig aldri produsert mer enn i prøveeksempler.

## Kriterier
Merket ble utdelt til de som deltok på 3 stridsoppdrag på 3 forskjellige dager.
## Se også
* Liste over tyske militære utmerkelser 1933-1945

## Eksterne lenker
* Panzer-Kampfabzeichen der Luftwaffe – Lexikon der Wehrmacht
* Lufwaffe Tank badge
Fjärdhundra

**Fjärdhundra** er et tettsted i Enköping kommune i Uppsala län i landskapet Uppland i Sverige. I 2010 hadde tettstedet 951 innbyggere. Fjärdhundra ligger cirka atten kilometer nordvest for Enköping.

## Referanser
Grillby

**Grillby** er et tettsted i Enköping kommune i Uppsala län i landskapet Uppland i Sverige. Det ligger cirka tolv kilometer øst for Enköping. I 2010 hadde tettstedet 972 innbyggere. 

## Referanser
Laugssosialisme

**Laugssosialisme** var en politisk bevegelse som oppstod i Storbritannia i begynnelsen av 1900-tallet. Bevegelsen var inspirert av middelalderens laug i England, og ønsket å erstatte frie fagforeninger og partipolitisk parlamentarisme med et sosialistisk samfunn som styrte samfunnet gjennom laug.

I boken *Restoration of the Gild System* (1906) («Restaureringen av laugsvesenet»), kritiserte Arthur Joseph Penty produksjonen i fabrikkene og forsvarte gjeninnføringen av de gamle håndverksyrkene, som han ønsket å organisere gjennom laug.

I de påfølgende år ble tidsskriftet *The New Age* en forsvarer av laugssosialismen. I 1914 ble boken *National Guilds: An Inquiry into the Wage System and the Way Out* («Nasjonale laug: Et studium av lønns-systemet og veien ut av det») utgitt av Samuel George Hobson, som var en ledende bidragsyter av artikler til *The New Age*. Boken presenterer et alternativ til både frie fagforeninger og statlig ekspropiasjon av industrien.

Hobson ønsket å erstatte «grasrotbevegelsene» i frie fagforeninger med statlige «laug», som ovenfra-nedad dikterte de ulike yrkesgruppenes lønninger og arbeidsvilkår. Laugssosialismens  endelige målsetning var å erstatte parlamentarisme, politiske partier og frie fagforeninger med et totalitært sosialistisk samfunn, der «industrilaug» skulle tjene som organiserende og regjerende organer.

Under andre verdenskrig ble liknende idéer satt ut i livet av fascismen under navnet «den korporative stat». I Norge forsvarte likeledes Nasjonal Samling idéen om et «næringsting».

I England ble laugssosialismens teorier videreutviklet av George Douglas Howard Cole (1889&ndash;1959), som i 1915 grunnla *National Guilds League*. Cole utga flere bøker om laugssosialismen, deriblant *Self-Government in Industry* (1917) og *Guild Socialism Restated* (1920).

Et statlig laug for bygningsarbeidere ble etablert i England etter første verdenskrig, men brøt sammen i 1922.

## Se også
*Anarkosyndikalisme
*Korporativisme
*Fascisme

## Litteratur
* Arthur Joseph Penty: *Restoration of the Gild System*, S. Sonnenschein and co., ltd, 1906.
* Samuel George Hobson (redaktør: Alfred Richard Orage): *National Guilds: An inquiry into the wage system and the way out*, G.Bell and Sons, London, 1914
* George Douglas Howard Cole: *Self-government in industry*, G.Bell and Sons, London, 1917
* George Douglas Howard Cole: *Guild Socialism Restated*, 1920, Transaction Publishers, 1. januar 1980, ISBN 087855386X
* George Douglas Howard Cole: *The next ten years in economic and social policy*, Macmillan, London, 1929
* George Douglas Howard Cole: *Economic tracts for the times*, Macmillan, London, 1932
Fylkesvei 2690

**Fylkesvei 2690 ** går mellom Auvi og Røyken stasjon i Asker kommune.

Frem til 2019 hadde veien betegnelsen fylkesvei 10 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Skoby

**Skoby** er et tettsted i Östhammar og Uppsala kommuner i Uppsala län i landskapet Uppland i Sverige. I 2010 hadde tettstedet 230 innbyggere. hvorav 146 i Östhammar kommune og 84 i Uppsala.

## Referanser
Fylkesvei 1392

**Fylkesvei 1392** går mellom Holtbråten og Torshytta i Frogn kommune. Veien er 3,1&nbsp;km lang.

Frem til 2019 hadde veien betegnelsen fylkesvei 78 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Riddarhyttan

**Riddarhyttan** er et tettsted i Skinnskatteberg kommune i Västmanlands län i landskapet Västmanland i Sverige. I 2010 hadde tettstedet 431 innbyggere.

## Referanser
Herskapet Schellenberg

**Herskapet Schellenberg** var en adels- og ridderslekt i de sydtyske områdene.

Schellenbergerne ble i kilder fra årene 1137 til 1157 nevnt for første gang som vasaller til Otto av Freising. De hadde sitt hovedsete i den øvre delen av Isardalen, hvorfra de tjente stauferne og Rudolf I, og derigjennom vant de politisk innflytelse og rikdom.

I staufertiden slo Schellenbergerne seg ned ved Eszhnerberg (ved Feldkirch i det nåværende Liechtenstein). Her bygde de i første halvdel av det 12. århundre borgen Alt-Schellenberg (*Gamle-Schellenberg*) og ti år senere borgen Neu-Schellenberg (*Ny-Schellenberg*). Det er sannsynlig at stauferkongen lot Schellenbergerne bosette seg der for å sikre riksveien til Italia. Disse områdene i det nåværende Liechtenstein solgte Schellenbergherskapet i 1317 til de werdenbergske grever.

## Eksterne lenker
*
Schloss Vaduz

**Schloss Vaduz** (tysk for «Vaduz slott») er den offisielle residensen til fyrsten av Liechtenstein. Slottet er oppkalt etter hovedstaden Vaduz, som man kan se fra den nærliggende bakketoppen, hvorpå slottet er plassert.

Den tidligste omtalen av slottet finnes i skjøtet utstedt av greve Rudolf von Werdenberg-Sargans ved salget til Ulrich von Matsch. De første eierne – sannsynligvis også byggherrene – var grevene av Werdenberg-Sargans.

Det ubebodde hovedtårnet (*[[Bergfried]]*) fra det 12. århundre og deler av den østlige siden er eldst. Tårnet er plassert på et jordstykke på omtrent 12 x 13 m og har en murtykkelse på opptil fire meter.

Siden 1712 har slottet vært residens for fyrstefamilien i Liechtenstein. Under Johann IIs styre ble slottet restaurert fra 1905 til 1920. Det ble senere bygget ut til bruk som hjem for Franz Josef II.

Siden 1938 har slottet vært primærresidens for fyrstefamilien. Slottet kan ikke besøkes av turister.

## Eksterne lenker
*
Radio Norwich

:*Denne artikkelen omhandler den oppdiktede radiokanalen. For den ekte som ble åpnet i 20006, se [[99.9 Radio Norwich]].*

**Radio Norwich** er en oppdiktet radiostasjon plassert i Norwich i England, i TV-seriene *I'm Alan Partridge*. Radio Norwich inneholder deler fra både *[[BBC]] Local Radio* og *Independent Local Radio*, så det er meget uklart hva den faktisk skal være, men BBC blir aldri speilet til hverken i stasjonens logo, jingler eller identitet. 

Hovedrollen, spilt av Steve Coogan, kan bli hørt på luften på begynnelsen av flere episoder der han tar imot innringninger om innholdsløse emner (for eksempel: «Hvilken er den beste 'lorden': *[[Ringenes herre|Lord of the Rings]]*, *[[Lord of the Dance]]* eller *[[Fluenes herre|Lord of the flies]]*?») Partridge kan også ofte bli sett kranglende med D.J Dave Clifton (spilt av Phil Cornwell).

At en radiostasjon i det hele tatt ville ansette Alan Partridge som radiovert vil bety at radiostasjonen må være ganske betydningsløs, noe som styrker den generelle satiriske oppfatningen om Norwich som en kjedelig og betydningsløs plass. 

I virkeligheten er den en radiostasjon i området Norwich og omegn som kalles BBC Radio Norfolk, og disse to navnene blir ofte forvekslet. Ironisk nok, den 29. juni 2006, begynte en ny radiokanal, eid av Tindle Radio Group, sendingene under navnet 99.9 Radio Norwich.

## Radioshow
Radioshowene på Radio Norwich er følgende:
* *Up With the Partridge* (Serie 1)
* *Norfolk Nights with Alan Partridge* (10pm–1am)
* *Dave Clifton* (1–4am)
* *The Dave Clifton Breakfast Show* (Serie 1)
* *The Nesbitt Sisters*
* *Danny Franchetti's Jazz Box*
Brasils Grand Prix 2007

**Brasils Grand Prix 2007** var et Formel 1-løp arrangert 19. oktober – 21. oktober 2007 på Autódromo José Carlos Pace i São Paulo, Brasil. Det var det syttende og avsluttende løpet i Formel 1-sesongen 2007.

## Rapport
En thrilleravslutning i Brasil gjorde Kimi Räikkönen til årets verdensmester i Formel 1. Finnen vant løpet foran teamkollega Felipe Massa med Fernando Alonso på tredjeplass.

Dramatikken i Brasils Grand Prix oppsto allerede i starten da Ferrari gjorde en helt perfekt start ved at Kimi Räikkonen klarte å blokkere Lewis Hamilton og sørget for dobbelt rødt etter bare noen hundre meter.

Så kom også Alonso seg forbi Hamilton noe som tydeligvis gjorde at den unge briten igjen mistet hodet og kom alt for langt ut i svingen. Dermed var flere biler forbi og Hamilton var nede på en åttendeplass.

Likevel var sjansene gode for briten – men bare frem til hans McLaren plutselig mistet all fart og alle trodde han skulle bryte. Hamilton fikk imidlertid fart på bilen igjen, men da var han passert av nesten alle bilene som lå bak ham, og måtte registrere at han var nede på en 18.-plass.

Massa og Räikkonen var helt suverene, og dro jevnt og trutt i fra hele veien inn mot slutten av løpet. Bak i feltet slet Hamilton seg oppover, men det å kunne sikre seg tilstrekkelig med poeng var rett og slett ikke mulig så lenge bilene på de øverste sju plassene alle holdt svært høy fart.

Med 21 runder igjen gikk Massa inn i depot for å skifte dekk samtidig som Kimi Räikkonen ble liggende ute å kjøre svært raske runder, nok til at han kunne komme ut før Felipe Massa etter sitt siste pitstop med 19 runder igjen.

Dermed sikret Kimi Räkkonen seg verdensmesterskapet han har vært på jakt etter i flere sesonger. Ferrari viste seg nok en gang å ha et overtak på McLaren når det kom til å klare å hente ut det beste fra biler og førere når det var som viktigst. Fernando Alonso og Lewis Hamilton endte på like mange poeng, men Alonso blir nummer to i verdensmesterskapet fordi han har en andreplass mer enn teamkollegaen.

Dette var det siste løpet med traction control. Det vil være ulovlig fra starten av 2008-sesongen.

## Klassifisering
### Kvalifisering

### Løpet

**Noter til tabellen:**
# Dette var Kazuki Nakajimas første løp i Formel 1.
# Dette var Ralf Schumachers siste løp i Formel 1.

## Eksterne lenker
*
Buchs

**Buchs** er en kommune i *Wahlkreis* (valgkrets) Werdenberg i kantonen Sankt Gallen i Sveits.

Byen ligger på grensen til Liechtenstein, ved byen Schaan.

## Referanser


## Eksterne lenker
*
Det russiske vitenskapsakademi

**Det russiske vitenskapsakademi** (russisk: Российская академия наук (РАН), *Rossijskaja akademija nauk (RAN)* består av Russlands nasjonalakademi, og et nettverk av vitenskapelige institutter fra hele Russland, som er opptatt av forskning, så vel som støtteinsitusjoner som vitenskapelige biblioteker og forlag.

Akademiet har sitt hovedkvarter i Moskva, og er en sivil, selvstyrt, ikke-kommersiell organisasjon. Akademiets president er Gennadij Krasnikov (siden 2022).

## Medlemskap
Det er tre typer medlemskap i RAN: fullt medlemskap (akademikere), korresponderende medlemmer og utenlandske medlemmer. Akademikere og korresponderende medlemmer må være innbyggere i Russland. Medlemmene velges basert på sine vitenskapelige bidrag. Det er en stor ære å bli valgt til medlem i akademiet. 
I januar 2026: 840 fullverdige medlemmer (inkludert 31 akademiske professorer), ~445 utenlandske medlemmer og  korresponderende medlemmer (inkludert 188 akademiske professorer); resten av de 578 professorene er ikke medlemmer av RAN.

## Struktur
RAN består av 13 grener etter vitenskapelig område, av fire territoriale grener og av 15 regionale vitenskapssentre. Akademiet har mange råd, komiteer og kommisjoner, opprettet med forskjellige formål.

## Historie
Akademiet ble grunnlagt i St. Petersburg av Peter den store, etter råd fra Gottfried Leibniz. Det ble kalt *St. Petersburg Vitenskapsakademi* mellom 1724 og 1917. De som ble invitert til å arbeide der var blant annet matematikerne Leonhard Euler, Christian Goldbach, Georg Bernhard Bilfinger, Nicholas og Daniel Bernoulli, botanikeren Johann Georg Gmelin, embryologisten Caspar Friedrich Wolff, astronomen og geografen Joseph-Nicolas Delisle, fysikeren Georg Wolfgang Kraft og historikeren Gerhard Friedrich Müller.

Under ledelse av prinsesse Jekaterina Dasjkova (1783–96) var akademiet engasjert i samlingen av den store *Akademisk ordbok over det russiske språk*. Ekspedisjoner for å utforske fjerne deler av landet hadde vitenskapsmenn fra akademiet som ledere eller mest aktive deltakere. Blant disse var Vitus Berings andre ekspedisjon til Kamtsjatka i 1733–43, og Peter Simon Pallas’ ekspedisjoner til Sibir.

I desember 1917 møtte Sergej Oldenburg, en ledende etnograf og politisk aktivist i kadettpartiet, Lenin for å diskutere akademiets fremtid. De var enige om at akademiets ekspertise måtte brukes i forbindelse med spørsmål om statsbygging, og til gjengjeld ville Sovjetregimet gi akademiet finansiell og politisk støtte. 

I 1925 anerkjente Sovjetunionens regjering Det russiske vitenskapsakademi som Unionens høyeste vitenskapelige institusjon, og navnet ble endret til Det sovjetiske vitenskapsakademi. 

I 1934 ble akademiets hovedkvarter flyttet fra Leningrad (tidligere St. Petersburg) til den russiske hovedstaden Moskva, sammen med flere akademiske institutter.

Etter Sovjetunionens sammenbrudd ble akademiet igjen *Det russiske vitenskapsakademi,* og overtok alle anleggene til Det sovjetiske vitenskapsakademi på Russlands territorium.

## Referanser


## Eksterne lenker
* 
* Russian Space Science Internet Network
Callanish

**Callanish** eller skotsk-gælisk **Calanais** er en landsby eller tettsted (township) på vestsiden av øya Lewis på Ytre Hebridene i Skottland. Det er en linjeformet bosetning med molo som er beliggende på en odde som stikker ut i bukten Loch Roag. Stedet ligger rundt 20 km vest for Stornoway.

Steinsirkelen ved Callanish, et stort forhistorisk steinmonument, er det som gjør stedet kjent. Steinene er et av de mest spektakulære megalittiske monumenter i Skottland. De 13 steinene eller bautaene som ble reist en gang rundt 2000 f.Kr. danner en sirkel på omtrent 13 meter i diameter og med en lang adgangsvei av steiner mot nord, og en kortere steinrad mot øst, sør og vest, som til sammen danner en korsform.

Det er et moderne besøkssenter som tilbyr informasjon om hovedsirkelen og flere andre mindre monumenter i nærheten.

Callanish er også navnet på et oljefelt innenfor britisk sektor av Nordsjøen. Feltet er knyttet opp mot plattformen «Britannia» som opereres av oljeselskapet ConocoPhillips. Callanish er en del av Britannia sammen med det nærliggende gassfeltet Brodgar. Oppstart av Callanish skjedde i juni 2008.

## Eksterne lenker
* 
* Calanais Visitor Centre – Calanais’ besøkssenter
* Breasclete Community Association – lokalt nettsted
* Panoramafilm av Steinsirkelen ved Callanish (krever filmformatet QuickTime)
Club de Gimnasia y Esgrima La Plata

**Club de Gimnasia y Esgrima La Plata** er en argentinsk fotballklubb fra La Plata i Buenos Aires. Klubben ble grunnlagt 3. juni 1887 og har kallenavnene *Triperos*, *La 22*, *Basureros* og *El Lobo*. Klubben har blant annet fostret spillere som Guillermo Barros Schelotto og Alberto José Márcico.

Klubbens hjemmebane er Estadio Juan Carlos Zerillo, som ligger i La Plata i Buenos Aires og har 21&nbsp;500 sitteplasser.

## Spillerstall
8. april 2021

### Utlånte spillere

## Meritter

***[[Copa Centenario]]:**
****Vinner (1):** 1994
***[[Primera División (Argentina)|Primera División]]:** (Nacional)
****Vinner (1):** 1929

## Referanser


## Eksterne lenker
*
Konfuciustempelet i Beijing

**Konfuciustempelet** (kinesisk: 孔庙, pinyin: *Kǒng Miào*) i Beijing ble bygd i 1306 og er det nest største templet for Konfucius. Det største er Qufu i  den kinesiske filosofens hjemby i provinsen Shandong.

Tempelet er nordøst i gamlebyen i Beijing i Guozijiangaten i bydistriktet Dongcheng, nær den gamle byporten Andingmen og Lamatempelet. Anlegget har et areal på rundt 22&nbsp;000 kvadratmeter. I tempelet oppbevares mange viktige steler med innskrifter.

## Litteratur

* **The Temples of Beijing**, Beijing: Foreign Languages Press, 2006 ISBN 7-119-04388-9, s. 55–58.

## Eksterne lenker
*